

Št.: KZ-119/2017:1

Datum: 16. 11. 2018

**Zadeva: Razpis za delovno mesto SPECIALIST ZA MLADINSKO DELO VII/2, - M/Ž** ,šifra DM I017192

Javni zavod Mladi zmaji – center za kakovostno preživljanje prostega časa mladih, razpisuje eno prosto delovno mesto za specialista za mladinsko delo VII/2 – M/Ž za nedoločen čas s polnim delovnim časom v Četrtnem mladinskem centru.

Število oseb, ki jih želimo zaposliti: 1

**Kratka vsebina dela:**

Oblikovanje in izvajanje programa v četrtnem mladinskem centru, navezovanje stikov z mladostniki in pomoč pri motivaciji za njihovo aktivno participacijo, organiziranje delavnic za mlade, oziroma pomoč pri njihovi organizaciji, koordiniranje nepridobitnih organizacij v mestni občini Ljubljana (MOL) pri izvajanju dejavnosti v mladinskem centru, skrb za informiranje lokalnega okolja o delovanju centra, pomoč pri uvajanju prostovoljnih zunanjih sodelavcev in sodelavk, koordiniranje brezplačne izposoje prostora in opreme nepridobitnim organizacijam v MOL, sodelovanje z akterji v lokalni skupnosti, spodbujanje razvoja novih programov in izvajanje strokovne podpore mladim v mladinskem centru, opravljanje drugih del in nalog po navodilu direktorice.

**Opis nalog delovnega mesta:**

* oblikovanje in izvajanje programa v četrtnem mladinskem centru,
* natančno spoznavanje lokalnega okolja ter navezovanje stikov z akterji, ki v tem lokalnem okolju delujejo,
* navezovanje stikov z mladostniki iz četrtnega mladinskega centra in pomoč pri motivaciji za njihovo aktivno participacijo,
* skrb za informiranje lokalnega okolja o delovanju četrtnega mladinskega centra,
* poglobljeno navezovanje stikov z nepridobitnimi mladinskimi organizacijami v Mestni občini Ljubljana,
* pomoč pri uvajanju prostovoljnih zunanjih sodelavcev in sodelavk,
* organiziranje delavnic za mlade oziroma pomoč pri njihovi organizaciji,
* koordiniranje brezplačne oddaje prostora in izposoje opreme nepridobitnim mladinskim organizacijam v Mestni občini Ljubljana,
* priprava, organizacija in vodenje individualnih, skupinskih in skupnostnih programov,
* spodbujanje razvoja novih programov in izvajanje strokovne podpore,
* priprava in izvajanje javnih razpisov za izvedbo programov mladinskih projektov,
* priprava poročil,
* opravljanje drugih del in nalog skladno z odredbo direktorice.

**Kandidati morajo izpolnjevati naslednje pogoje:**

* znanje slovenskega,
* znanje najmanj enega tujega jezika na višji ravni (B2 stopnja zahtevnosti),
* poznavanje dela z računalnikom,
* poznavanje mladinskega sektorja,
* poznavanje tehnik in metod dela z mladim.

Prednost imajo kandidati, ki imajo delovne izkušnje s področja mladinskega dela ter sodelovanja na prijavah pri mednarodnih projektih (Erasmus +)

**Zahtevana izobrazba:**

najmanj specializacija po visokošolski izobrazbi (prejšnja),visokošolska univerzitetna izobrazba (prejšnja), magistrska izobrazba (druga bolonjska stopnja)

**Raven zahtevane izobrazbe:**

VII/2

**Trajanje zaposlitve in poskusno delo:**

Z izbranim kandidatom bo sklenjeno delovno razmerje za nedoločen čas s **3 (tri) mesečnim poskusnim delom**.

**Dodatna funkcionalna znanja:**

* organizacijske sposobnosti
* samoiniciativnost
* zmožnost tako samostojnega dela kot sodelovanja v skupini

**Delovni čas:**

Zaposlitev za polni delovni čas, delo v manj ugodnem delovnem času.

**Kraj opravljanja dela:**

Na sedežu javnega zavoda na Resljevi 18 v Ljubljani oz. v posamezni enoti Četrtnega mladinskega centra in po potrebi v okviru delovnih nalog tudi na drugih lokacijah v Sloveniji, delo na domu.

**Način prijave:**

Pisna prijava mora vsebovati:

* dokazilo o doseženi izobrazbi, iz katerega mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
* potrdilo o znanju tujih jezikov (certifikati, spričevala);
* kratek življenjepis z navedbo drugih znanj in veščin, ki jih je kandidat pridobil;
* motivacijsko pismo;
* potrdila o preteklih delovnih izkušnjah z opisom del in obdobjem zaposlitve.

Prijavo z zahtevanimi prilogami se pošlje v fizični obliki po pošti na sedež javnega zavoda Resljeva 18, 1000 Ljubljana.

Kot pravočasna se šteje prijava, ki jo kandidat pošlje skupaj s skeniranimi dokazili na e-naslov: razpis@mladizmaji.si **najkasneje do 27. 11. 2018.** Nepravočasne prijave ne bodo upoštevane.

Dodatne informacije o objavi prostega delovnega mesta je mogoče dobiti vsak delovni dan med 9. in 14. uro na telefonski številki 01 306 40 64 ali preko elektronske pošte: info@mladizmaji.si

 Ksenja Perko,

 direktorica